**filă în timp**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

foneme, refrenuri, chipuri, pași, umbre

cartiere în primăvară, cartiere în poezie

ferestre care privesc și nu mărturisesc

drumuri sinusoind printre clipe

drumuri impasibile, drepte

însă numai ca o scoarță de geoid

de la un suflet la altul, de la o zare la alta

ore în care mergem hai-hui

prin centre în amiezi

briza mării ca un drept la vis, la depărtări

tăceri pe care mâncăm ceva dietetic

în timp ce privim magnolia cum înflorește

mai departe cu un pas de suflet, cireșii

ca un zâmbet al îngerilor

poeme închinate zborului rândunelelor

lebedelor care plutesc în pace - zi și noapte -

pe un cristalin de hazard și stelelor

idei fugărețe, idei persistente, pasaje în care

ne spunem te iubesc

totdeauna înțelegând prin asta etern

pentru că mâinile ne rămân unite

oricât drum, oricâte depărtări

și sufletele, suflete pretutindeni

o notă cântată, fără pauză,

de hazard și destin

de viață, de infinit

\_

Copyright Mariana Fulger